लखनऊ 11 अप्रैल (वार्ता). उत्तर प्रदेश के कई इलाकन में आजु तेज आन्ही पानी का चलते गेहूं आ आम कै फसल के बड़हन नुकसान भइल बा.
सहारनपुर, कानपुर, उन्नाव आ बाराबंकी समेत पूर्वांचलो का जिलन में आइल तेज आन्ही आ ओकरा बाद गर्जन तर्जन का साथे भइल बरखा से खेतिहरन के बहुते नुकसान हो गइल. सैकड़ों एकड़ खेतन में खड़ा पाकल गेंहू के फसल के आ बौर झड़ला से आम के फसल के बड़हन नुकसान हो गइल. आन्ही का चलते बाजार में टिकोढ़ा आ कच्चा आम के दामो गिर गइल.
मौसम विभाग का मुताबिक आन्ही पानी के ई सिलसिला अबहीं कुछ दिन जारी रहे के अनेसा बा.
बलिया में एह आन्ही पानीका बीचे ठनका गिरला से एगो खेत मजदूर के मौत हो गइल आ पांच जने झँउस गइलें.
पुलिस के कहना बा कि मुड़ाडीह गांव के छोटे लाल प्रजापति (50), पत्नी माधुरी देवी, बेटी उमरावती, परशुराम यादव, पार्वती आ राजकुमारी ताल में खेत से गेंहू के कटाई करत रहलें जब अचके में गरज का साथे बरखा शुरु हो गइल. एहसे बाँचे ला ई सगरी लोग एगो मँड़ई में घुस गइल. तबहिंए ओह मड़ई पर ठनका गिर गइल आ छोटेलाल के मौत ओहिजे हो गइल. बाकी झउँसल लोग के अस्पताल में भरती करावल गइल बा.
16 total views, 1 views today
bho_Deva bho_Deva bho_Deva bho_Deva bho_Deva eng_Latn